Ev.č.2535/2024 Bratislava, 25.04.2024

**Výzva na predloženie ponuky**

**v rámci DNS zriadeného v súlade s §58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)**

# I. Identifikačné údaje verejného obstarávateľa

**Názov organizácie:** Univerzita Komenského v Bratislave

**Adresa organizácie:** Šafárikovo námestie 6, P.O.BOX 44, 814 99 Bratislava

**IČO:** 0039 7865

**Profil verejného obstarávateľa:** <https://www.uvo.gov.sk/vyhladavanie-profilov/detail/1045>

**Kontaktná osoba:** **Ing. Sylvia Pavlíková,** odborný referent

Oddelenie centrálneho obstarávanie zákaziek

 + 421 918 110025

 sylvia.pavlikova@uniba.sk

(ďalej len „verejný obstarávateľ“)

# II. Identifikácia dynamického nákupného systému

**Názov dynamického nákupného systému:**

„Nábytok pre UK 2023-2027“

**Zverejnené v:**

Vestník VO: č. 112/2023 zo dňa 08.06.2023 pod značkou 19776 – MUT

Vestník EU: č. 2023/S 108-340239

Odkaz na internetovú adresu, na ktorej sú dostupné súťažné podklady, oznámenie o vyhlásení verejného obstarávania a táto Výzva na predkladanie ponúk, dostupné podľa § 43 ods. 1 zákona o verejnom obstarávaní:

**súťažné podklady k zriadeniu dynamického nákupného systému DNS):**

<https://josephine.proebiz.com/sk/promoter/tender/42117/document/list>

**odkaz na zverejnené oznámenie o vyhlásení verejného obstarávania (DNS):**

<https://www.uvo.gov.sk/vestnik-a-registre/vestnik/oznamenie/detail/607679?cHash=a511ee8fa748741e1dfe5f9da5254df2>

**odkaz na zverejnenú Výzvu na predkladanie ponúk v rámci tejto konkrétnej zákazky (KO):**

<https://josephine.proebiz.com/sk/tender/55736/summary>

# III. Predmet zákazky

**Názov zákazky:**

Výmena nábytku a vstavaných skríň na študentských izbách, ŠD Družba UK

**CPV:** 39100000-3 Nábytok

 39120000-9 Stoly, skrine, písacie stoly a knižnice

 39122000-3 Skrine a knižnice

39143121-0 Šatníky

 6000000-8 Dopravné služby (bez prepravy odpadu)

**NUTS kód:** SK010

**Opis predmetu zákazky:**

Predmetom zákazky je výmena nábytku a vstavaných skríň  na vysokoškolskom internáte Družba UK blok D1 a D2, v počte:

* 72 ks predsieňových zostáv,
* 128 ks nábytkových zostáv do trojlôžkových izieb a
* 28 ks nábytkových zostáv do dvojlôžkových izieb.

Súčasťou predmetu zákazky je zameranie každej realizovanej izby a predsiene, výroba, dodanie a doprava, vynesenie, montáž a osadenie interiérového zariadenia – nábytku a vstavaných skríň, vrátane príslušenstva do izieb a predsiení, podľa vypracovanej projektovej dokumentácie a opisu predmetu zákazky. Ide o výmenu nábytku v študentských dvoj-lôžkových a troj-lôžkových izbách bez stoličiek a postelí vo výškovej budove, ktorá má na jednotlivých podlažiach výťahy, ktoré však nie je možné použiť na prepravu nábytku na výkon celého diela. Podrobné informácie týkajúce sa predmetu zákazky sú dostupné v Prílohe č. 1a), b) – Opis predmetu zákazky, v Prílohe č. 2a) a 2b) – Výkresová dokumentácia s prílohami a v Prílohe č. 4 Zmluva o dielo tejto výzvy.

# IV. Administratívne informácie

**Lehota realizácie a dodania tovaru:**

Do 90 dní od doručenia elektronickej výzvy na začatie prác

**Predpokladaná hodnota :**

je stanovená vo výške **677 345,00** € bez DPH

**Zdroj financovania:**

Predmet zákazky bude financovaný zo štátneho rozpočtu z pridelených dotácií MŠVVŠ SR. Preddavok sa neposkytuje. Predmet zákazky bude uhrádzaný bezhotovostným prevodom na základe faktúry. Súčasťou faktúry bude dodací list, resp. preberací protokol podpísaný oprávnenými zástupcami. Fakturácia bude rozdelená do dvoch faktúr podľa pridelených dotácií, samostatne pre vstavané skrine a samostatne pre všetok ostatný nábytok. Splatnosť faktúry je 30 dní od jej predloženia a odsúhlasenia verejným obstarávateľom.

**Spôsob určenia ceny:**

Cena za predmet zákazky musí byť stanovená v zmysle zákona č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 citovaného zákona o cenách.

Cena zahŕňa všetky náklady súvisiace s dodávkou predmetu zákazky a bude vyjadrená ako konečná cena. Navrhovaná cena musí byť vyjadrená v mene Euro v súlade so zákonom č. 659/2007 Z. z. o zavedení meny euro v Slovenskej republiky a o zmene a doplnení niektorých zákonov v znení neskorších predpisov.

Cena bude uvedená v zložení:

1/ Ak je uchádzač platiteľom DPH, navrhovanú cenu uvedie v zložení:

cena bez DPH. DPH bude vysporiadaná podľa platných pravidiel EÚ.

**Typ zmluvy:** Zmluva o dielo

Znenie zmluvy je záväzné, uchádzači nie sú oprávnení ho meniť a tvorí prílohu č. 4 tejto výzvy. V prípade pripomienok k  zmluve je potrebné, aby uchádzači využili inštitúty uvedené v zákone (žiadosť o vysvetlenie).

**Miesto dodania predmetu zákazky:**

Univerzita Komenského v Bratislave, Rektorát,

Internát Družba UK, blok D1 a D2, Botanická 25, 841 04 BA IV-Karlova Ves,

parc. č. 3117/7, k. ú. Karlova Ves, Okres: Bratislava IV.

**Lehota na predkladanie ponúk a spôsob predkladania ponúk:**

 **14.05.2024, do 12:00 hod.**

Ponuky žiadame predložiť elektronicky v súlade s § 49 ods. 1 písm. a) zákona o verejnom obstarávaní prostredníctvom systému JOSEPHINE na webovej adrese **https://josephine.proebiz.com.**

Uchádzač môže predložiť iba jednu ponuku. Na ponuku predloženú po uplynutí lehoty na predkladanie ponúk nebude verejný obstarávateľ prihliadať. Ponuky sa predkladajú v štátnom jazyku, t.j. v slovenskom jazyku. Verejný obstarávateľ bude akceptovať aj ponuku predloženú v českom jazyku.

**Kritérium na vyhodnotenie ponúk:**

Najnižšia celková cena v EUR bez DPH za konkrétnu časť zákazky.

Úspešným uchádzačom sa stane ten, ktorého ponuka sa umiestni na prvom mieste v poradí, pričom vyhovuje všetkým požiadavkám verejného obstarávateľa uvedených v tejto výzve.

Verejný obstarávateľ bude pri vyhodnocovaní ponúk postupovať tzv. „superreverzným spôsobom“ čiže vyhodnocovanie bude prebiehať podľa poradia predložených návrhov na plnenie kritéria. Verejný obstarávateľ sa bude zaoberať ponukou najskôr prvého v poradí podľa vyššie uvedeného spôsobu, následne, ak prvý v poradí nesplní požiadavky verejného obstarávateľa, bude sa zaoberať ponukou druhého v poradí, prípadne aj ďalšími v poradí.

V. Obsah ponuky:

1. Vyplnený ***návrh na plnenie kritéria***, ktorý tvorí Prílohu č. 3 tejto výzvy,

2. ***Prehľad ekvivalentných materiálov, výrobkov a zariadení***, ak sa uplatňuje (ak uchádzač ponúkne iné, ako uvedené značky výrobkov), ktorý bude spracovaný podľa informácií uvedených v bode VI. Ostatné, tejto výzvy.

3 . ***Samostatný*** ***očíslovaný zoznam vrátane technických listov k ponúknutým ekvivalentom***, ak sa uplatňuje, alebo zoznam iných vhodných dokumentov, ak sú potrebné, ktorými uchádzač preukáže požadované technické a funkčné vlastnosti ekvivalentných výrobkov, vrátane podrobných špecifikácií

4. **čestné prehlásenie**, ktoré tvorí prílohu č. 5a) a  5b) tejto výzvy

Verejný obstarávateľ nepožaduje predložiť podpísaný návrh zmluvy ako súčasť ponuky, pričom uchádzač berie na vedomie, že predložením ponuky súhlasí so zmluvnými podmienkami, ktoré sú uvedené v návrhu zmluvy – príloha č. 4

Verejný obstarávateľ bude požadovať iba od úspešného uchádzača predloženie jednotkových cien rozpísaných v kusovníku pre jednotlivé zriaďovacie prvky, za účelom majetkového zaradenia a dotácie. Kusovník s rozpisom cien je úspešný uchádzač povinný predložiť v lehote na poskytnutie súčinnosti na podpis zmluvy.

VI. Ostatné

* 1. V prípade, že súťažné podklady alebo ich prílohy odkazujú na konkrétneho výrobcu/značku, pripúšťa verejný obstarávateľ použitie ekvivalentu, pričom ponúkaný ekvivalent musí spĺňať najmä požiadavky na rovnaké alebo kvalitatívne lepšie rozmerové, materiálové, technické alebo funkčné požiadavky a vlastnosti, ktoré sú špecifikované v súťažných podkladoch alebo ich prílohách. Verejný obstarávateľ požaduje, aby bol ekvivalent v predloženej ponuke jasne identifikovaný v zozname použitých ekvivalentných položiek tak (viď. bod 4.7 týchto súťažných podkladov), aby bolo možné posúdiť zhodu jeho technických, kvalitatívnych a iných vlastností s požiadavkami verejného obstarávateľa.
	2. Pri navrhovaní ekvivalentných materiálov/výrobkov musí uchádzač postupovať s odbornou starostlivosťou, pri ktorej musí zohľadniť pôvodný projektantom navrhovaný účel, plnú funkčnosť a zabezpečiť jeho dodržanie bez zmeny iných častí dokumentácie súťažných podkladov.
	3. Navrhovaný ekvivalent nesmie vyžadovať iné vedľajšie náklady, ktoré by musel zabezpečiť verejný obstarávateľ v rámci súčinnosti viažucej sa k plneniu predmetu zmluvy a prijatím predloženého ekvivalentu nesmie dôjsť k zvýšeným priamym alebo nepriamym nákladom vyplývajúcim z užívania dodaného predmetu zmluvy.
	4. V prípade, že uchádzač pri spracovaní ponuky použije ekvivalentné materiály, výrobky a zariadenia, **predloží do ponuky aj „Prehľad ekvivalentných materiálov, výrobkov a zariadení“** použitých pri ocenení predmetu zákazky. Uvedený prehľad bude tvoriť súčasť ponuky uchádzača. ***Ak uchádzač tento prehľad nevypracuje alebo niektorú položku do neho nezahrnie, bude mať verejný obstarávateľ za to, že uchádzač neponúkol žiadne ekvivalenty, resp. dodá tú značku, ktorá je ako referenčná značka uvedená v súťažných podkladoch, alebo v niektorej z ich príloh.***
	5. V prípade uvedenia konkrétnych značiek materiálov a výrobkov, pri ktorých sú uvedené minimálne požiadavky, môže uchádzač predložiť aj materiály/výrobky lepších parametrov. **Dôkaz o ich vhodnosti musí byť priložený v ponuke**. Uchádzač je povinný s ponukou predložiť výrobný/technický list tohto výrobku/ materiálu/zariadenia, v ktorom preukáže, že ním navrhovaný ekvivalent spĺňa rovnaké alebo lepšie parametre, ako sú minimálne požiadavky uvedené v súťažných podkladoch, resp. v ich prílohách.
	6. Verejný obstarávateľ si vyhradzuje právo neakceptovať navrhovaný ekvivalentný výrobok v prípade, ak navrhovaný výrobok nespĺňa minimálne technické parametre. Pri návrhu na použitie iných ekvivalentných materiálov/výrobkov ako sú uvedené v súťažných podkladoch, resp. v ich prílohách je dôkazné bremeno o vhodnosti navrhnutého materiálu/výrobku na strane uchádzača.
	7. Uchádzač môže ponúknuť ekvivalentné materiály, tovary alebo technológie len za dodržania podmienok a pravidiel predkladania ekvivalentov uvedených v týchto súťažných podkladoch. Verejný obstarávateľ má v rámci vyhodnocovania ponuky právo požadovať od uchádzača technický list predmetných materiálov (technológií, postupov), ak má komisia pochybnosti o splnení minimálnych technických parametrov.
	8. Verejný obstarávateľ si vyhradzuje právo neprijať žiadnu ponuku v rámci tejto zákazky alebo zrušiť zákazku, pokiaľ sa zmenili okolnosti, za ktorých bola vyhlásená, alebo cenová ponuka prekročí výšku predpokladanej hodnoty zákazky určenú verejným obstarávateľom.
	9. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi a bez ohľadu na výsledok.

*Predložením cenovej ponuky uchádzač potvrdzuje, že ním predložená ponuka spĺňa špecifikáciu jednotlivých produktov zadaných verejným obstarávateľom. V prípade pochybností verejného obstarávateľa, je oprávnený požiadať uchádzača o predloženie dôkazov (technických listov, produktových listov...) na overenie si danej špecifikácie.*

**Zoznam príloh:**

Príloha č. 1a) 1b) – Opis predmetu zákazky

Príloha č. 2a) 2b) –Výkresová dokumentácia,

Príloha č. 3 - Návrh na plnenie kritéria- cenová ponuka

Príloha č. 4 - Zmluva o dielo

Príloha č. 5a – čestné prehlásenie KZ

Príloha č. 5b – čestné prehlásenie Rusko

 .....................................................

 Mgr. Martin Dufala, PhD.

 vedúci OCOZ RUK